Um langt skeið hafa verið framkvæmdar kannanir til þess að fylgjast með reykingum Íslendinga , og hafa þær verið þrjár til fjórar á ári . Fyrst var það Tóbaksvarnarráð sem stóð fyrir þessum könnunum , þá Lýðheilsustöð og nú Embætti landlæknis . Í könnununum er spurt hversu margir reykja daglega , hversu margir reykja sjaldnar , hversu margir hafa hætt að reykja og hversu margir hafa aldrei reykt . Niðurstöður byggja á svörum um það bil 2400 - 3000 Íslendinga á aldrinum 15 - 89 ára á hverju ári og sýna þær að verulega hefur dregið úr reykingum á undanförnum áratugum . Hlutfall þeirra sem reykja á Íslandi samkvæmt könnunum . Árið 1989 sögðust 32% þeirra sem þátt tóku í könnununum reykja daglega en árið 2011 var hlutfallið komið niður í 14,5% . Samkvæmt tölum frá Hagstofu Íslands fyrir árið 2011 voru 250.332 Íslendingar á aldrinum 18 - 89 ára . Ef niðurstöður úr könnunum á reykingum eru yfirfærðar á þjóðina alla má því gera ráð fyrir um 36.000 Íslendingar hafi reykt daglega árið 2011 . Kannanirnar árið 2011 sýna jafnframt að tæpur helmingur fullorðinna Íslendinga hefur aldrei reykt og að þriðjungur er hættur að reykja . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .